
Oppgave 1   (vektes x1) 
Cytologi

Papanicolaous fargemetode brukes til å synliggjøre celler fra livmorhalsen for cytologisk undersøkelse i mikroskopet. Fargemetoden benytter seg av en kjernefarge og to cytoplasmafarger. 
· Beskriv hvordan de ulike fargene binder seg til komponenter i cellene, og hvilke faktorer som innvirker på fargeresultatet. Forklar hvorfor modne og umodne celler farges forskjellig?
Oppgave 2   (vektes x1) 
Histologi

· Forklar hvilke prinsipielle reagenser/reaksjoner som inngår ved farging av vev (til lysmikroskopi) for: 

· enzymhistokjemisk metoder

· immunhistokjemisk metoder
· Beskriv prinsippet for påvising av ATPase i vevsnitt fra muskelbiopsi (enzymhistokjemisk metode).
Oppgave 3   (vektes x2) 
ELISA
Skisser (tegn og forklar) et generelt ELISA analyseprinsipp for: 

· En ikke-konkurrerende metode for påvisning av et antigen.
· En konkurrerende metode for påvisning av et antistoff.
Navngi alle komponenter i reaksjonene.

Angi hva som er fast fase.

Avmerk eventuelle vasketrinn, og forklar hva som skjer dersom vi utelater vasketrinnene.

Forklar sammenhengen mellom antigenmengden i prøven og fargeintensiteten vi avleser til slutt.

Oppgave 4   (vektes x2) 
Resultatbearbeidelse

Følgende absorbans-resultater ble oppnådd ved manuell bestemmelse av kolesterol (CHOD/PAP-metode):

-0,001 
0,002

Reagensblank

0,137
0,143

Kolesterolkalibrator 1  (2,0 mmol/l)

0,305
0,335

Kolesterolkalibrator 2  (4,5 mmol/l)

0,575
0,565

Kolesterolkalibrator 3  (8,0 mmol/l)

0,340
0,335

Kontroll for kolesterol  (5,0 mmol/l)

0,475
0,440

Kvinne født 1950

0,580
0,570

Mann født 1970

0,375
0,380

Kvinne født 1959

Tillatte avvik mellom paralleller: < 5%

Variasjonskoeffisient (CV) for metoden: 5 %.

Referanseområde: 3,5 – 8,0 mmol/l

· Før resultatene i tabell etter mal for logg-føring.

· Tegn kalibreringskurven for oppsettet. Beregn kalibreringsfaktor, kontrollens tillatte område og alle andre nødvendig beregninger.

· Vurder kalibreringskurve/kalibrering, kontroll og resultater. 

Oppgave 5   (vektes x2) 
Metodevalidering.

· Hvordan vil du gå fram for å finne en metodes riktighet i forhold til en referansemetode? Beskriv alle trinn fra prøveinnsamling til statistisk behandling.
· Ut fra de statistiske beregningene; Hvordan vil du vurdere om riktigheten er god nok?
· Hvordan vil du gå fram for å finne en metodes måleområde (både nedre og øvre grense)? Beskriv fremgangsmåte for dette, fra utvelgelse av prøvemateriale til vurdering av resultat. 
Oppgave 6    (vektes x1)

Mikrobiologi

Ved dyrkning av en genitalprøve med diagnose ”utflod”, blir prøven sådd ut på medier med henblikk på å undersøke på Gardnerella, Gonokokker og Trichomonas

· Beskriv utsåingsprosedyre 

· Forklar hvordan du vil gå fram for å differensiere oppvekst av eventuelle patogene mikroorgansimer fra dette prøvematerialet

· Forklar prinsippet bak typing av Gonokokk.

PAGE  

_956562177

